नई दिल्ली: एक मार्केटिंग प्रतिभाशाली के रूप में प्रसिद्ध, आमिर खान अपने इंस्टाग्राम एकाउंट को अनोखे तरीके से इस्तेमाल कर रहे है जिस तरह आजतक कभी किसी ने नहीं किया। मास्टरस्ट्रोक, आमिर खान ने एक शानदार विचार के साथ इंस्टाग्राम का इस्तेमाल करने का नज़रिया ही बदल दिया है। अभिनेता ने अपने इंस्टाग्राम एकाउंट को एक विशेष करैक्टर दिया है। नौ पोस्ट की एक श्रृंखला के साथ, अभिनेता ने इन तस्वीरों को एक कोलाज के रूप में पोस्ट किया है जो एक साथ मिल कर एक बड़ी तस्वीर के रूप में जनता को नज़र आ रहा है।
यह तस्वीर आपको अपने टाइमलाइन पर पजल के बिखरे हुए टुकड़ो की तरह नज़र आएगी लेकिन महज सुपरस्टार के एकाउंट पर एक बड़ी तस्वीर की तरह दिखाई देगी। टाइमलाइन पर प्रत्येक पोस्ट एक टीज़र की तरह नज़र आ रहा है। आमिर खान केवल अपनी फिल्मों की मार्केटिंग के साथ बेंचमार्क स्थापित नहीं कर रहे है बल्कि सोशल मीडिया की दुनिया मे भी आमिर ने यह साबित कर दिया है कि बॉलीवुड में सिर्फ एक ही मिस्टर परफेक्शनिस्ट है। महज कुछ हफ्ते पहले इंस्टाग्राम की दुनिया मे डेब्यू करने वाले आमिर खान चीज़ों को काफ़ी अनोखे ढंग से पेश कर रहे है।
भले ही आप डिजिटल की दुनिया से इतना वाकिफ़ ना रखते हो, लेकिन आपको यह ज़रूर पता होगा कि आमिर का इंस्टाग्राम पेज सोशल मीडिया पर छाया हुआ है जिसने हर किसी का ध्यान अपनी तरफ केंद्रित किया हुआ है। दो हफ्ते पहले इंस्टाग्राम की दुनिया मे कदम रखने वाले आमिर खान फ़ोटो साझा करने वाले इस प्लेटफॉर्म को एकदम अनोखे तरीके से इस्तेमाल कर रहे है जिसने उनके प्रसंशको के उत्साह को बढ़ा दिया है।
एक और दिलचस्प बात यह है कि आमिर जब भी इंस्टाग्राम पेज पर नई तस्वीर पोस्ट करते है तब उनका पुराना पोस्ट नई तस्वीर की मेजबानी करने के लिए उनके पेज से हट जाता है। इससे यह तो साबित हो गया है कि आमिर खान बड़े पर्दे और सोशल मीडिया दोनो जगह अपने प्रशंसकों का ध्यान अपनी तरह केंद्रित करना बखूबी जानते है।
आमिर के इंस्टाग्राम एकाउंट हैं कुछ ऐसे खास
- एक समय में एक तस्वीर
- तस्वीर देखने के लिए आपको उनके एकाउंट पर जाना पड़ेगा
- हर बार वह एक पहेली की तरह टुकड़ो में तस्वीर पोस्ट करते है। तस्वीर देखने के लिए आपको पहेली को सुलझाने की ज़रूरत है।
- इंस्टाग्राम के जरिये आमिर का अलग पहलू देखने मिलता है।